The Originals

Το ***The Originals*** (ελληνική απόδοση: *Οι Αρχέγονοι*) είναι αμερικανική υπερφυσική τηλεοπτική σειρά φαντασίας και τρόμου, η οποία έκανε πρεμιέρα στο κανάλι The CW στις 3 Οκτωβρίου 2013. Αποτελεί spin-off της τηλεοπτικής σειράς *[[The Vampire Diaries]]* και ακολουθεί την ιστορία του υβριδίου (βρυκόλακας-λυκάνθρωπος) Κλάους Μάικλσον, όταν εκείνος και η οικογένειά του (οι Αρχέγονοι βρυκόλακες) επιστρέφουν και μετακομίζουν στη Νέα Ορλεάνη και εμπλέκονται στην υπερφυσική πολιτική της πόλης.

Στις 10 Μαΐου 2017, το The CW ανανέωσε τη σειρά για πέμπτο κύκλο επεισοδίων. Στις 20 Ιουλίου 2017, πριν τη Διεθνή Comic-Con στο Σαν Ντιέγκο, ανακοινώθηκε από τη δημιουργό της σειράς, Τζούλι Πλεκ, πως ο πέμπτος κύκλος θα είναι και ο τελευταίος της σειράς. Ο τελευταίος κύκλος έκανε πρεμιέρα στις 18 Απριλίου 2018 και ολοκληρώθηκε την 1η Αυγούστου 2018, έπειτα από 13 επεισόδια. Στην Ελλάδα, η σειρά προβλήθηκε από την ελληνική εκδοχή του Netflix με τον τίτλο *Οι Αρχέγονοι*.

## Επισκόπηση σειράς
Το *The Originals* αποτελεί spin-off της σειράς *[[The Vampire Diaries]]* και επικεντρώνεται αρχικά στις ζωές των τριών αδελφών Μάικλσον: Κλάους (Τζόσεφ Μόργκαν), Ελάιτζα (Ντάνιελ Γκίλλις) και Ρεμπέκα (Κλαιρ Χολτ) και του περιβάλλοντός τους, και μετέπειτα και της μεγαλύτερης αδελφής τους, Φρέγια (Ράιλυ Βόλκελ). Η οικογένεια Μάικλσον αποκαλείται «Originals» (= *Αρχέγονοι*) καθώς αποτελούν τους πρώτους βρυκόλακες που υπήρξαν ποτέ στη Γη. Ο Νίκλαους «Κλάους» Μάικλσον είναι απόγονος μιας μάγισσας κι ενός λυκανθρώπου και η επιθυμία του να απελευθερώσει τη φύση του ως υβρίδιο απεικονίζεται με λεπτομέρειες στη σειρά *The Vampire Diaries*. Το πιλοτικό επεισόδιο το οποίο προβλήθηκε στις 25 Απριλίου 2013 «μέσα» στην πατρική σειρά, αποκάλυψε πως η λυκάνθρωπος Χέιλυ (Φοίμπι Τόνκιν) είναι έγκυος στο παιδί του Κλάους. 

Η σειρά ξεκινά με τα αδέλφια Μάικλσον να επιστρέφουν στην πόλη της Νέας Ορλεάνης για πρώτη φορά από το 1919, όπου έχει τακτοποιηθεί και η έγκυος Χέιλυ. Αν και εκείνοι έχτισαν την πόλη πριν από χρόνια, αναγκάστηκαν να την εγκαταλείψουν για να ξεφύγουν από τον εκδικητικό πατέρα τους, Μάικλ. Κατά την απουσία τους, ο προστατευόμενος του Κλάους, Μαρσέλ (Τσαρλς Μάικλ Ντέιβις), πήρε τα ηνία και έγινε ο κυρίαρχος της πόλης. Ο Κλάους αποφασίζει πως πρέπει να ρίξουν τον Μαρσέλ από την εξουσία και να πάρουν πίσω την πόλη που κάποτε τους ανήκε. Καθώς το κάνουν αυτό, πρέπει επίσης να προστατεύσουν την πόλη από έναν πόλεμο που ετοιμάζεται εδώ και καιρό ανάμεσα σε βρυκόλακες, λυκανθρώπους και μάγισσες.

Με τον καιρό, νέες φιλίες δημιουργούνται ενώ παλαιότερες σχηματίζονται εκ νέου, η αγάπη αλλά και ο θάνατος βρίσκονται τριγύρω και οι Μάικλσον μαθαίνουν περισσότερα για το παρελθόν της οικογένειάς τους. Ο πρώτος κύκλος απεικονίζει το πώς το μυστικιστικό παιδί (κορίτσι το οποίο ονόμασαν Χόουπ) του Κλάους θα γεννηθεί και τις απειλές που η οικογένεια πρέπει να αντιμετωπίσει ώστε να την κρατήσει ασφαλή. Ο δεύτερος κύκλος βρίσκει τα αδέλφια αντιμέτωπα με την επιστροφή των γονιών τους, καθώς και την άφιξη μιας θείας τους, η οποία απειλεί τη ζωή της Χόουπ. Ο τρίτος κύκλος παρουσιάζει τους Μάικλσον αντιμέτωπους με μια προφητεία που μιλάει για την πτώση τους και τους πρώτους βρυκόλακες των γενεών τους, οι οποίοι αποζητούν εκδίκηση εδώ και χίλια χρόνια. Ο τέταρτος κύκλος διαδραματίζεται πέντε χρόνια αργότερα, με τους Μάικλσον να επιστρέφουν στη Νέα Ορλεάνη και να πρέπει να αντιμετωπίσουν το ξύπνημα μιας αρχαίας απειλής, η οποία θα καταστρέψει τα πάντα στο πέρασμά της. Ο πέμπτος και τελευταίος κύκλος λαμβάνει χώρα εφτά χρόνια αργότερα, με τη Χόουπ να είναι πια έφηβη και φοιτά στο σχολείο για τα υπερφυσικά παιδιά, το «Οικοτροφείο Σάλβατορ για Νέα και Χαρισματικά Παιδιά». Η απειλή από τον προηγούμενο κύκλο δεν έχει εξαλειφθεί πλήρως και οδηγεί στην τελική αυτοθυσία του Κλάους ώστε να σωθεί η Χόουπ, αλλά και όλοι οι υπόλοιποι.

## Ηθοποιοί και χαρακτήρες
*Τζόσεφ Μόργκαν ως *Νίκλαους «Κλάους» Μάικλσον*: Ο αυτοαποκαλούμενος Βασιλιάς της Νέας Ορλεάνης και το Αρχέγονο Υβρίδιο (μισός αρχέγονος βρυκόλακας και μισός λυκάνθρωπος). Ως ο γιος μιας μάγισσας κι ενός λυκανθρώπου κι έχοντας γίνει βρυκόλακας μέσω μαγείας, ο Κλάους είναι ένας από τα πιο αδίστακτα και τρομακτικά υπερφυσικά όντα στην ιστορία, αλλά έχει επίσης και μια ευαίσθητη πλευρά για την οικογένειά του. Είναι ο πατέρας της κόρης της Χέιλυ, Χόουπ, και ο θετός πατέρας του Μαρσέλ, του πρώην προστατευομένου του. Στην πορεία της σειράς αναπτύσσει αισθήματα για την Κάμι.
*Ντάνιελ Γκίλλις ως *Ελάιτζα Μάικλσον*: Αρχέγονος Βρυκόλακας, τρίτο παιδί της οικογένειας Μάικλσον και ο μεγαλύτερος ετεροθαλής αδελφός του Κλάους από τη μεριά της μητέρας τους, Έστερ. Φαίνεται να είναι εξαιρετικά γοητευτικός, πάντα ντυμένος με κοστούμι και σχετικά επικεφαλής-με-επίπεδο σε σχέση με τις πιο θερμόαιμες τάσεις του Κλάους. Είναι επίσης γνωστός ως ο «Ευγενής Αδελφός». Υποκρύπτει ερωτικά αισθήματα για τη Χέιλυ.
*Κλαιρ Χολτ ως *Ρεμπέκα Μάικλσον* (βασικό καστ στον πρώτο κύκλο και ιδιαίτερη guest στους κύκλους 2-5): Αρχέγονη Βρυκόλακας και η μικρότερη ετεροθαλής αδελφή του Κλάους από τη μεριά της μητέρας τους. Είναι η αγαπημένη του Κλάους και η μικρότερη από τα αδέλφια Μάικλσον μετά τον θάνατο του μικρότερου γιου, Χένρικ. Κάποια περίοδο, βρισκόταν σε σχέση με τον Μαρσέλ. Παρά την ακλόνητη αγάπη που έχει για την οικογένειά της, επιθυμεί να βρει την αγάπη και να ξεκινήσει μια δική της οικογένεια, κάτι το οποίο είναι περίπλοκο λόγω του ονόματος της οικογένειάς της κι από το γεγονός πως είναι βρυκόλακας. Τελικά εγκαταλείπει τη Νέα Ορλεάνη για να κυνηγήσει μια πιο απλή ζωή μακριά από την οικογένειά της. Η Χολτ αποχωρεί από το βασικό καστ προς το τέλος του πρώτου κύκλου, αλλά κάνει σποραδικές guest εμφανίσεις σε όλους τους μετέπειτα κύκλους. Η Μέιζυ Ρίτσαρντσον-Σέλλερς υποδύεται τη Ρεμπέκα κατά τη διάρκεια του δεύτερου μισού του δεύτερου κύκλου και σε ένα επεισόδιο στον τρίτο κύκλο, όταν η Ρεμπέκα βρίσκεται στο σώμα της μάγισσας, Ίβα Σινκλαίρ.
*Φοίμπι Τόνκιν ως *Χέιλυ Μάρσαλ*: Αρχικά λυκάνθρωπος και αργότερα υβρίδιο, η Χέιλυ είναι η μητέρα της Χόουπ, της κόρης του Κλάους. Αποκαλύπτεται να είναι η από καιρό χαμένη Άλφα της γενιά των λυκανθρώπων στην οποία ανήκει και είχε το όνομα Αντρέα Λαμποναίρ. Αργότερα, γίνεται η Άλφα ολόκληρης της αγέλης των Ημισέληνων όταν οι Άλφα όλων των άλλων γενιών την αποδέχονται και υποκλίνονται μπροστά τους. Αρχικά, είναι διστακτική στο να αναμειχθεί με τους Μάικλσον, αλλά τελικά γίνεται αποδεκτή στην οικογένεια και τους αποδέχεται κι εκείνη. Ανταποκρίνεται στα ρομαντικά αισθήματα που τρέφει ο Ελάιτζα για εκείνη, αλλά παντρεύεται το λυκάνθρωπο Τζάκσον Κέννερ έτσι ώστε να είναι εφικτή η ένωση των αγελών τους.
*Τσαρλς Μάικλ Ντέηβις ως *Μαρσέλους «Μαρσέλ» Τζεράρντ*: Πρώην σκλάβος, αργότερα βρυκόλακας και τελικά ενισχυμένος Αρχέγονος Βρυκόλακας. Τον μετέτρεψε ο Κλάους, ο οποίος αποτελούσε τον θετό του πατέρα και μέντορά του. Στο παρελθόν ενεπλάκη ερωτικά τόσο με τη Ρεμπέκα, όσο και την Κάμι. Η σχέση του με τους Μάικλσον είναι περίπλοκη ως αποτέλεσμα της ιστορίας που έχει μαζί τους καθώς επίσης και εξαιτίας των φιλοσοφικών τους διαφορών. Συχνά βρίσκονται αντιμέτωποι, καθώς Μαρσέλ και Κλάους αγωνίζονται συνεχώς για το ποιος θα έχει την εξουσία στη Νέα Ορλεάνη. Σώζει τη Νταβίνα όταν οι μάγισσες θέλουν να τη θυσιάσουν και την παίρνει υπό την προστασία του ως θετή του κόρη.
*Ντανιέλλα Πινέντα ως *Σόφι Ντέβερω* (βασικό καστ στον πρώτο κύκλο): Μια ισχυρή μάγισσα της πόλης.
*Λία Πάιπς ως *Καμίλ "Κάμι" Ο'Κόννελ* (βασικό καστ τους κύκλους 1-3 και ιδιαίτερη guest στους κύκλους 4-5): Άνθρωπος και η ψυχολόγος του Κλάους, για τον οποίο αναπτύσσει αισθήματα παρά τη σύντομη σχέση της με τον Μαρσέλ. Ανιψιά του πατέρα Κήραν, ιερέα και μεσάζοντα των ανθρώπων στις συναντήσεις με τις μάγισσες και τους βρυκόλακες. Στην πορεία μετατρέπεται σε βρυκόλακα, αλλά πεθαίνει προς το τέλος του τρίτου κύκλου.
*Ντανιέλ Κάμπελ ως *Νταβίνα Κλαιρ* (βασικό καστ στους κύκλους 1-3 και ιδιαίτερη guest στους κύκλους 4-5): Μια ισχυρή νεαρή μάγισσα και θετή κόρη του Μαρσέλ, η οποία για κάποιο διάστημα γίνεται η Ηγέτιδα όλων των μαγισσών στη Νέα Ορλέανη. Δεν νοιάζεται για τους Μάικλσον και με τη βοήθεια του Μαρσέλ θέλει να τους καταστρέψει, μέχρι που ερωτεύεται έναν από τα αδέλφια, τον Κολ, χωρίς να γνωρίζει ποιος είναι.
*Γιουσούφ Γκέιτγουντ ως *Βίνσεντ Γκρίφιθ* (guest στον πρώτο κύκλο και βασικό καστ στους κύκλους 2-5): Μάγος που αρχικά είναι κατειλημμένος από τον Φιν, τον μεγαλύτερο γιο Μάικλσον. Είναι ο πρώην άντρας της Ίβα Σινκλαίρ, το σώμα της μάγισσας το οποίο καταλαμβάνει η Ρεμπέκα. Διαδέχεται τη Νταβίνα ως ο Ηγέτης των μαγισσών της πόλης.
*Ράιλυ Βόλκελ ως *Φρέγια Μάικλσον* (επαναλαμβανόμενη στον δεύτερο κύκλο και βασικό καστ στους κύκλους 3-5): Η από καιρό χαμένη ετεροθαλής αδελφής του Κλάους από την πλευρά της μητέρας τους. Η Φρέγια είναι μια πάρα πολύ ισχυρή και 1000 χρόνων ικανή μάγισσα, πρώην αθάνατη και η πρωτότοκη Μάικλσον.
*Ντανιέλ Ρόουζ Ράσσελ ως *Χόουπ Αντρέα Μάικλσον* (βασικό καστ στον πέμπτο κύκλο): η έφηβη κόρη του Κλάους και της Χέιλυ. Ένα εξαιρετικά ισχυρό υπερφυσικό πλάσμα καθώς κατάγεται από τρεις διαφορετικές γενιές· βρυκόλακα, λυκανθρώπου και μάγισσας.
*Στήβεν Κρούκερ ως *Τζόσουα «Τζος» Ρόζα* (επαναλαμβανόμενος στους κύκλους 1-4 και βασικό καστ στον πέμπτο κύκλο): ένας επισκέπτης στη Νέα Ορλεάνη ο οποίος σύντομα μετατρέπεται σε βρυκόλακα. Γίνεται φίλος με τη Νταβίνα και αργότερα υπηρετεί ως δεύτερος στην ιεραρχία μετά τον Μαρσέλ.

## Επεισόδια

## Παραγωγή
Στις 11 Ιανουαρίου 2013, ανακοινώθηκε πως ένα πιλοτικό επεισόδιο με τον τίτλο «The Originals» θα προβαλλόταν «μέσα» στη σειρά *The Vampire Diaries* και θα επικεντρωνόταν στους Αρχέγονους Βρυκόλακες με πρωταγωνιστή τον Τζόσεφ Μόργκαν ως Κλάους. Η προβολή του επεισοδίου για πιθανή επιλογή μιας νέας σειράς, θα γινόταν κάπου μέσα στον Απρίλιο. Την επίβλεψη αυτής της δεύτερης προσπάθειας για μια spin-off σειρά θα είχε μόνο η Τζούλι Πλεκ, χωρίς τη συμμετοχή του Κέβιν Ουίλλιαμσον. Στις 26 Απριλίου 2013, επιβεβαιώθηκε επισήμως πως η σειρά *The Originals* επιλέχθηκε για παραγωγή ολοκληρωμένου κύκλου επεισοδίων για την τηλεοπτική περίοδο 2013-14.

Ο πρώτος κύκλος της σειράς προγραμματίστηκε να κάνει πρεμιέρα την Τρίτη, 15 Οκτωβρίου 2013. Ωστόσο, στις 29 Ιουλίου 2013, το The CW ανακοίνωσε πως η πρεμιέρα θα γινόταν στις 3 Οκτωβρίου, μετά την πρεμιέρα του πέμπτου κύκλου της πατρικής σειράς *The Vampire Diaries*, έτσι ώστε να προσελκύσει περισσότερο κοινό από τους θαυμαστές της σειράς. Στις 10 Οκτωβρίου, το κανάλι παρήγγειλε τρία επιπρόσθετα επεισόδια για τη σειρά, ενώ στις 11 Νοεμβρίου αποφάσισε να επεκτείνει τον αριθμό των επεισοδίων για ολόκληρη τη σεζόν.

Η ηθοποιός Κλαιρ Χολτ, μετά την εμφάνισή της στο επεισόδιο που προβλήθηκε στις 11 Μαρτίου 2014, αποχώρησε από το βασικό καστ της σειράς. Η Χολτ επιβεβαίωσε πως θα επέστρεφε στη σειρά, αλλά προτεραιότητα για την ίδια εκείνη την περίοδο ήταν να περάσει περισσότερο χρόνο με την οικογένειά της.

## Υποδοχή
### Τηλεθέαση

### Βραβεία και υποψηφιότητες

## ''The Originals: The Awakening''

Στις 10 Νοεμβρίου του 2014, μια διαδικτυακή σειρά με τον τίτλο ***The Originals: The Awakening*** (ελληνική απόδοση: *Οι Αρχέγονοι: Η αφύπνιση*) κυκλοφόρησε ως η τρίτη σειρά του franchise. Η σειρά διερευνά τον χαρακτήρα του Κολ Μάικλσον, πέμπτου παιδιού της οικογένειας, και τη σχέση του με τα αδέλφια του. Διαδραματίζεται τη χρονιά του 1914, όπου ο Κολ αναζητά μια συμμαχία με τις μάγισσες της πόλης. Η σειρά δίνει απαντήσεις σε μερικά ερωτήματα από το παρελθόν του Κολ, συμπεριλαμβανομένου του ξεκινήματος της αντιπαλότητας με την οικογένειά του, καθώς και της μοναδικής προϊστορίας που έχει με τις μάγισσες της Νέας Ορλεάνης.

Κάθε επεισόδιο έχει διάρκεια περίπου δύο λεπτά και η σειρά ολοκληρώθηκε στις 8 Δεκεμβρίου 2014, έπειτα από τέσσερα επεισόδια. Μέχρι σήμερα, το *The Originals: The Awakening* αποτελεί τη μόνη διαδικτυακή σειρά στο franchise του *The Vampire Diaries*.

Στη μίνι διαδικτυακή σειρά πρωταγωνιστού οι:
*Ναθάνιελ Μπουζόλικ ως Κολ Μάικλσον
*Κέρι Λυν Πρατ ως Μαίρυ-Άλις Κλαιρ
*Αλία Ρότζερς ως Άστριντ Μάλτσανς

## Home media
Ο κάθε κύκλος της σειράς κυκλοφόρησε όσο σε DVD όσο και σε Blu-ray μορφή. Στον παρακάτω πίνακα, φαίνονται οι ημερομηνίες κυκλοφορίας όλων των κύκλων ανά περιοχή.

## Βιβλία
Στις 27 Ιανουαρίου 2015, κυκλοφόρησε το πρώτο βιβλίο μιας σειράς διηγημάτων βασισμένων στην σειρά. Συνολικά, κυκλοφόρησαν τρία βιβλία (*The Rise*, *The Loss* και *The Resurrection*), τα οποία γράφτηκαν από τη δημιουργό της σειράς, Τζούλι Πλεκ.


Αρχείο:The Originals Book 1 - The Rise.jpg
Αρχείο:The Originals Book 2 - The Loss.jpg
Αρχείο:The Originals Book 3 - The Resurrection.jpg

Τα εξώφυλλα των τριών βιβλίων της σειράς: *The Rise*, *The Loss* και *The Resurrection* αντίστοιχα.


## Spin-off

Τον Αύγουστο του 2017, ανακοινώθηκε πως μια spin-off σειρά που θα επικεντρωνόταν στη Χόουπ Μάικλσον, την κόρη του Κλάους και της Χέιλυ, βρισκόταν σε ανάπτυξη. Η Τζούλι Πλεκ, η συνδημιουργός της σειράς *The Vampire Diaries* και δημιουργός της σειράς *The Originals*, έγραψε το σενάριο και πιστώνεται ως η δημιουργός και αυτής της σειράς. Τον Ιανουάριο του 2018, αποκαλύφθηκε πως τα γυρίσματα για το πιλοτικό επεισόδιο θα ξεκινούσαν στο δεύτερο τρίμηνο του έτους. Τον Μάρτιο ανακοινώθηκε πως στην πραγματικότητα ζητήθηκε ένα πιλοτικό επεισόδιο για τη spin-off σειρά, αλλά αντί ενός παραδοσιακού πιλοτικού επεισοδίου, η Πλεκ θα παρουσίαζε στο The CW ένα δεκαπεντάλεπτο πιλοτικό επεισόδιο. Ανακοινώθηκε επίσης πως ο βετεράνος από το *The Vampire Diaries*, Ματ Ντέηβις, θα πρωταγωνιστούσε στο πρότζεκτ μαζί με τους Άρια Σαγκασέμι, Κουίνσυ Φάους, Τζέννυ Μπόιντ και Κέιλυ Μπράυαντ. Ο Σαγκασέμι θα έκανε το ντεμπούτο του στον πέμπτο κύκλο της σειράς *The Originals*, ως φίλος της Χόουπ, Λάντον.

Στις 11 Μαΐου 2018, ανακοινώθηκε πως η spin-off σειρά, η οποία θα ονομαζόταν *[[Legacies]]*, επιλέχθηκε για να ξεκινήσει να προβάλλεται την τηλεοπτική σεζόν 2018-19. Η ιστορία επικεντρώνεται γύρω από «την 17χρονη Χόουπ, τις δίδυμες κόρες του Αλάρικ Σόλτσμαν και άλλων νεαρών μαγισσών, βρυκολάκων και λυκανθρώπων» καθώς ενηλικιώνονται στο ειδικό σχολείο «Οικοτροφείο Σάλβατορ για Νεαρά και Χαρισματικά Παιδιά», το οποίο δημιούργησαν και διευθύνουν οι Αλάρικ και Κάρολαϊν Φορμπς-Σόλτσμαν.

## Παραπομπές


## Εξωτερικοί σύνδεσμοι
* ''The Originals'' στο IMDb

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του The CW